recursal/SuperWikiNEXT-32B huggingface dataset:
מגוון סוגי פטה וטרין
פואה גרא דני ביתי
טרין סלמון, מוגש כשלצידו שמנת בעשבי תיבול
**פָּטֶה** (מצרפתית: **Pâté**, תערובת בשר קצוץ ושומן) הוא ממרח בשר (אם כי קיימות גם גרסאות צמחוניות), המוגש לרוב עם קלי או קרקר כמתאבן. פטה עשוי לרוב תערובת טחונה או קצוצה של סוגי בשר (למשל כבד) עם שומן. מתכונים שונים כוללים בנוסף ירקות, עשבי תיבול, תבלינים, יין ועוד. 

במטבח הצרפתי והבלגי פטה הנאפה בקלתית, פאי או ככיכר מכונה "pâté en croûte"; לעומתו, pâté en terrine או בקיצור **טרין** (terrine, מילולית - כלי חרס או תבשיל הנאפה בו) הוא כינוי לפטה הנאפה בכלי חרס, או בסוג אחר של תבנית אפייה.

הפטה המפורסם ביותר הוא פואה גרא, העשוי כבד אווז (או ברווז) מפוטם, קצוץ או שלם.

במטבח היהודי האשכנזי כבד קצוץ עשוי לרוב מכבד עוף.

במטבח ההולנדי, הגרמני והאוסטרי מכינים פטה בצורת נקניק הנקרא בהולנדית leverworst ובגרמנית Leberwurst. בארצות הברית מכונה מוצר זה liverwurst או Braunschweiger. לחלק ממאכלים אלו מרקם בשרי כך שלא ניתן למורחם והם נאכלים חתוכים או פרוסים. בארצות הברית משתמשים בהם כמילוי לכריך. מוצרים כאלו נעשו פופולריים במזרח אירופה והם מיוצאים אליה וכיום אף מיוצרים בה. באנגליה ישנה העדפה לסוגים אחרים, בעלי מרקם הניתן למריחה. 

בסקנדינביה leverpostej הוא גרסה של הטרין הצרפתי, שמכינים מכבד חזיר ואוכלים לרוב קר, על לחם. 

במטבח הרוסי והאוקראיני המאכל מכונה печеночный паштет משום שלרוב הוא עשוי מכבד, אם כי יש המשתמשים בסוגי בשר אחרים. בניגוד לאופן ההכנה במערב אירופה, הכבד מבושל בהרתחה, נמעך למשחה עם חמאה או שומן בעלי חיים ומתובל למשל בעשבי תיבול, בצל טרי או מטוגן ועוד. יש האופים אותו לאחר מכן אך לרוב נמנעים מכך. הפטה מוגש על לחם, עם עלה שמיר או עשב תיבול אחר מעל. 

פטה בתוספת ג'לטין או שבמהלך הכנתו מוקצפים חלק ממרכיביו מכונה לעיתים "מוס". מאכלים כאלה הם למשל מוס סלמון ומוס טונה. 

פטה צמחוני עשוי להיות מבוסס למשל על פטריות, אגוזים או שעועית. פטה כזה לרוב אינו מצריך בישול אלא רק קיצוץ במעבד מזון.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **פטה** |
| ויקישיתוף תמונות ומדיה בוויקישיתוף: **פטה** |

* פטה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph423158

 |
ספר שירי זמרה שלם
הרב **חיים שאול עבוד** (1890–13 ביוני 1977 כ"א בסיון ה'תשל"ז) היה פייטן, משורר, איש חינוך ונדבן, מחבר ספר ״שירי זמרה השלם" המאגד בתוכו את שירת הבקשות של יהדות ארם צובא ופיוטים שכתב. הקים וניהל את תלמוד תורה ״נזר אהרון״ בירושלים.

קורות חיים
----------

נולד בעיר חאלב שבסוריה לחכם אברהם ולגרציה עבוד. למד את שירת הקודש של יהדות ארם צובא אצל חכמי חאלב ביניהם, חכם רפאל ענתבי טבוש, חכם משה אשקר הכהן ועוד.

בשנת 1907 נסע לארגנטינה בואנוס איירס, לשמש כחזן וכמורה בתלמוד תורה בקהילה החלבית בעיר. בשנת 1929 עלה לירושלים והשתקע בשכונת בית ישראל.
ייסד וניהל את תלמוד תורה "נזר אהרון" בשכונת הבוכרים הסמוכה, תלמוד תורה בו למדו בין היתר הרב בן ציון מוצפי, הרב משה צדקה ועוד.
היה מעמודי התווך של קהילת עדות המזרח בירושלים עוד טרם קום המדינה, הקים וניהל קרן הלוואת גמ"ח לתושבי ירושלים ותמך כלכלית בישיבת פורת יוסף בעיר.

שירת הבקשות
-----------

הושפע רבות מיצירות מקאם מוזיקליות ערביות ואף כתב מילים ללחנים ערביים מפורסמים, לחנים אלו נכנסו למנגינות התפילה בקרב קהילות הספרדים. היה ממייסדי שירת הבקשות בירושלים ומנכבדי בית הכנסת עדס. הפיוט שכתב "חי ונעלם", היה לפיוט האחרון שנכנס לסדר הבקשות.

לימד שירה ופיוט בהתנדבות עד ערוב ימיו. בין תלמידיו הפייטנים: משה נר גאון, הרב רפאל יאיר אלנדב ויוסף מוצרי. כמו כן לימד פיוט בישיבת פורת יוסף כאשר המוכרים שבתלמידיו שם הם הרב עובדיה יוסף והרב דוד שלוש[דרוש מקור].

שירי זמרה השלם
--------------

לאורך שנות חייו כתב פיוטים רבים וקיבץ את שירת הבקשות של יהדות ארם צובא בספרו "שירי זמרה השלם", שיצא בשנת 1961. 

הספר מאגד בתוכו את שירת הקודש של קהילת ארם צובא-שירת הבקשות ואת שיריו של חכם עבוד עצמו. 
הפיוטים נערכו לפי המקאמים השונים והוא אף מסדר את סדר מנגינות המקאם לתפילה בשבתות ובחגים.

חיים אישיים
-----------

היה נשוי ללאה, בתם של ניסים ורינה פרנקו, ולו 12 ילדים. נפטר בירושלים בכ"א סיון ה'תשל"ז ולאחר מותו החליטה עיריית ירושלים להנציח את מורשתו ולקרוא את הרחוב בו גר בשכונת בית ישראל על שמו.

משיריו הנודעים
--------------

* חי ונעלם
* מלכי צורי
* אלי בא זמן
* יה עזרתי

קישורים חיצוניים
----------------

ויקישיתוף מדיה וקבצים בנושא **חיים שאול עבוד** בוויקישיתוף
* שירי זמרה השלם, באתר אוצר החכמה
* רשימת פיוטים וביצועים של ר' שאול עבוד, באתר Pizmonim.org
* ר' חיים שאול עבוד, בתוך: ביטאון קול סיני, שבט ה'תשכ"ד באתר HebrewBooks
* שירת הבקשות מחלב ועד נחלאות לילה אקום להודות-אתר בתי הכנסת העולמי
* חיים שאול עבוד (1890-1977), דף שער בספרייה הלאומית

הערות שוליים
------------

1. ↑  1 רבי חיים שאול עבוד, באתר קהילות שרות(הקישור אינו פעיל, 17.6.2020)
2. ↑  "חי ונעלם" - הפלישה האשכנזית לבקשות
3. ↑  מר"ן הפייטן

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007300308905171
* ISNI: 0000 0000 6696 9624
* LCCN: n85104581
* VIAF: 72822318
* WorldCat (עם VIAF): 72822318

 |
**אוסוולד** (באנגלית: **Oswald**) היה מלך ממלכת סאסקס באמצע המחצית השנייה של המאה השמינית.

ייתכן שאוסוולד היה אחד ממספר זקני הממלכה אשר משלו בה יחד, וייתכן שמלך בממלכה לצד שלושה מלכים אחרים: אוסמונד, אוסלאק ואאלפוולד.

ככל הנראה הארבעה משלו בחסותו או תחת שלטונו של אופה מלך ממלכת מרסיה, אשר כבש את הממלכה. כנראה ארבעת המלכים מלכו יחדיו בממלכה, ולאחר כיבושה על ידי אופה, נתן להם אופה אוטונומיה לנהל את ענייני הפנים של הממלכה ולהמשיך לשלוט בה.

צו משנת 772 שהוצא על ידי אופה מזכיר את שמו של אוסוולד כאחד העדים ומכנה אותו "אוסוולדוס, דוכס סאת'סק" (*Osuualdus dux Suðsax*).

בצו זה מצוין שמו של אוסוולד לפני שלושת המלכים האחרים: אוסמונד, אאלפוולד, ואוסלאק, דבר המעיד על היותו ראש מועצת הזקנים, או מעמדו הרם יותר מאשר שלושת המלכים האחרים.

לא ידועים כיום צווים שאוסוולד הוציא (ייתכן שלא הוציא צווים, אולם ייתכן שצווים שהוציא לא שרדו עד ימינו).

הערות שוליים
------------

1. ↑  צו מלכותי משנת 772

| מלכי סאסקס |
| --- |
| **מלכי ממלכות ההפטרכיה:** מרסיה • נורת'מבריה • וסקס • מזרח אנגליה • קנט • סאסקס • אסקס |
| 

|  |
| --- |
| אלה • קיסה • את'לוויל • אידוולף • אקגוולד • ברתאן • אנדהאן • נות'הלם • ואט • ברייני • אוסריק • אתלסטאן • אתלברט • אוסמונד • אוסוולד • אוסלאק • אילדוולף • אאלפוולד • אידווין |

 |
| **שושלות ממלכות ההפטרכיה:** איקלינגאס • דיירה • ברניקיה • סרדיקינגאס • ואפינגאס • קנט • סאסקס • אסקס |
|
|דגל=|
|תמונה=|
|כתובית=נורדיה - 2022|
|מקור קואורדינטות=תבנית|
|אתר אינטרנט=אתר הבית של המושב|
}}
**נוֹרְדִיָּה** הוא מושב שיתופי באזור השרון סמוך לעיר נתניה השייך למועצה אזורית לב השרון. נקרא על שם מקס נורדאו.

נורדיה הוקם ב-2 בנובמבר 1948 (ל' בתשרי תש"ט) על ידי חניכי תנועת הנוער בית"ר וחיילי האצ"ל, אשר שירתו ביחידות החי"ל בצבא הבריטי במלחמת העולם השנייה, על אדמות הכפר הערבי הנטוש ח'ירבת בית ליד. המייסדים חברו אל גרעיני התיישבות בשם: "מרגולין" שבסיסו היה בכפר יונה הסמוכה, ו"ווג'ווד" שבסיסו היה במשמר הירדן. משקי חרות בית"ר הייתה התנועה המיישבת במקום. שמו של היישוב ניתן לו על שמו של מקס נורדאו שהיה מאבות התנועה הציונית.

פרנסת המושב על חקלאות ועל מפעלי תעשייה בבעלות היישוב, בהם "מפעל קפיצי נורדיה".

ב-1994 הוקם סמוך למושב, יישוב קטן בעל כמה רחובות וכמה בתים שנקרא "נאות נורדיה". למרות זאת, הוחלט לא לשנות את הסטטוס של נורדיה וזאת בהתאם לתוכניות המתאר לגבי אזור השרון ("תמ"א 35", שאושרה על ידי הממשלה ב-2005).

* דיור מוגן נורדיה - 2022דיור מוגן נורדיה - 2022

ראו גם
------

* אנדרטת נורדיה

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **נורדיה** |

* 

* אתר האינטרנט הרשמי של נורדיה
* טיול בנורדיה - באתר הטיולים "טבע ונופים בישראל"
* דיור מוגן מגדלי הים התיכון נורדיה
* נורדייה (ישראל), דף שער בספרייה הלאומית

הערות שוליים
------------

נורדיה

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  יישובי מועצה אזורית לב השרון (מחוז המרכז) |
| --- |
| מושבים | בני דרור • גאולים •  חרות • ינוב • כפר הס • כפר יעבץ • משמרת • נורדיה • ניצני עוז • עזריאל • עין ורד • עין שריד • פורת • צור משה • שער אפרים • תנובות |
| יישובים קהילתיים | גנות הדר • יעף |
| מוסדות | כפר עבודה |
| 
מפת יישובי המועצה האזורית
מפהמפת היישובים של מועצה אזורית לב השרוןבאדום - נורדיהבירוק - מיקום בניין המועצה
 |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007475818105171

 |
**עננה** היא חברה המייצגת אמנים בתחום המוזיקה, והיא מו"ל המוזיקה הגדול בישראל.

החברה הוקמה על ידי יניב דוידסון ב-1998. בין היתר יצגה החברה לאורך השנים את טיפקס, פישי הגדול, מירי מסיקה, מיקי גבריאלוב, שמעון בוסקילה, קובי אשרת, איה כורם, טונה, הדג נחש ומרסדס בנד.

ב-2009 מכרה תרצה אריאל, אלמנתו של מאיר אריאל לחברה 50% מזכויות היוצרים על יצירותיו תמורת כחצי מיליון שקל.

בשנת 2010 יצאה איה כורם למאבק משפטי נגד חברת התקליטים "עננה" במטרה להשתחרר מחוזה למשך 18 שנה עליו הייתה חתומה החל מ-2005. בשנת 2013 דחה בית המשפט המחוזי את תביעת כורם. בדיון הערעור שהתקיים באוקטובר 2014 הפנה בית המשפט העליון את הצדדים לגישור ולסיים את ההתקשרות עם חברת התקליטים תוך 90 יום ובינואר 2015 תם הליך הגישור בין הצדדים כך שכורם שוחררה ממחויבותה לחוזה מעתה והלאה. בעקבות מאבקה האישי יזמה כורם, בשיתוף חברי הכנסת דב חנין ועמרם מצנע, הצעת חוק שתגביל חוזים בתעשיית המוזיקה לפרק זמן של שבע שנים. החוק זכה לכינוי "חוק איה כורם".

ב-2010 צמצמה עננה את פעילותה וחלק מהאמנים שהיו חתומים לה השתחררו מהחוזה. באותה שנה תבעה החברה 150 מיליון שקל מחברות הסלולר סלקום, פרטנר ופלאפון תקשורת בשל הפרה לטענתה של זכויות יוצרים בשל שימוש החברות בשנים 2006–2009 ברינגטונים ובמוזיקה של אמנים המיוצגים על ידי החברה. בסוף 2017 הגיעו החברות להסכם פשרה שבו שילמו לחברה 15 מיליון שקל.

ב-2016 הפסיקה מירי מסיקה להיות מיוצגת על ידי עננה. בסוף אותה שנה תבעו מיקי גבריאלוב וקובי אשרת את החברה בטענה לייצוג כושל. באוקטובר 2018 הודיע גבריאלוב על כוונתו לסיים את הסכם הניהול עם החברה. מנגד תבעה עננה את גבריאלוב בטענה להפרת הסכם.

ב-2019, לאחר סכסוך עבודה, הפסיק טונה להיות מיוצג על ידי עננה. לאחר ששני אלבומיו הקודמים הופקו בחברה, אלבומו השלישי "ועכשיו לחלק האינטרגלקטי" הופק על ידי חברת התקליטים ועד הוייב.

הערות שוליים
------------

1. 1 2  אתר למנויים בלבד אמיתי זיו, חברות הסלולר ישלמו 15 מיליון שקל לעננה בגין שימוש במוזיקה של החברה, באתר TheMarker‏, 5 בינואר 2018
2. 1 2  אתר למנויים בלבד סיון קלינגבייל, האיש הכי חזק במוזיקה הישראלית יעשה הכל כדי שלא תדעו מי הוא, באתר הארץ, 13 ביוני 2019
3. ↑  נועה הרשקוביץ‏, נדחתה תביעתה של איה כורם נגד עננה, באתר וואלה!‏, 16 באוקטובר 2013
4. ↑  חיים הר־זהב, הצמיתה מהפלייליסט, באתר "המקום הכי חם בגיהנום", 2 באוקטובר 2014
5. ↑  שגיא בן נון‏, פרסום ראשון: תם הסכסוך בין איה כורם ליניב דוידסון; כורם בתגובה ראשונה: "קשה לי לעכל שאני ממש חופשיה", באתר וואלה!‏, 4 בינואר 2015
6. ↑  נועה הרשקוביץ‏, "אמרגן תופס אמן צעיר ומחתים אותו לעשור. מה אכפת לאמרגן?", באתר וואלה!‏, 29 במאי 2014
7. ↑  שגיא בן נון‏, החוק להגנה על זכויות מוזיקאים עבר בקריאה ראשונה, באתר וואלה!‏, 9 בדצמבר 2014
8. ↑  יהונתן ליס, אושר "חוק איה כורם" למניעת חוזים משעבדים למוזיקאים, באתר הארץ, 13 בפברואר 2017
9. ↑  טל פרי, ‏5 הטרנדים החמים במוזיקה הישראלית בשנה החולפת, באתר גלובס, 3 באוגוסט 2010
10. ↑  מאת רז שכניק, גבריאלוב ואשרת נגד המנהל האישי שלהם, באתר ynet, 25 בינואר 2017
11. ↑  ליטל דוברוביצקי, בלעדי לכלכליסט חברת האמרגנות "עננה" תובעת חצי מיליון שקל מהזמר מיקי גבריאלוב, באתר כלכליסט, 19 בפברואר 2019
**גלית ארביב** (10 במרץ 1981 – 26 בפברואר 2002) הייתה שוטרת במשטרת ישראל. היא נהרגה בקרב עם מחבל פלסטיני בשכונת נווה יעקב בירושלים, בגיל 21. על פעולתה בקרב עוטרה בעיטור האומץ של המשטרה.

מצפור גלית ארביב בכביש 705 בנשר בניצני זריחה
קבר גלית ארביב בבית הקברות של נשר

ביוגרפיה
--------

גלית ארביב נולדה בקריית ביאליק, ובגיל צעיר עברה עם משפחתה לעיר נשר. היא סיימה את לימודיה בתיכון המקיף בעיר.

לאחר גיוסה לשירות חובה בצה"ל הוצבה ארביב לשירות במשמר הגבול. לאחר תום שירותה התגייסה למשטרת ישראל. בפברואר 2002 היא הוצבה בתחנת שפט במרחב ציון בירושלים - התחנה שבה הייתה מוצבת במהלך שירותה במשמר הגבול.

ב-25 בפברואר בשעות הערב, במהלך האינתיפאדה השנייה, חדר מחבל חמוש ברובה סער לשכונת נווה יעקב וירה לכל עבר. ניידת משטרה ובה שלושה שוטרים, וארביב ביניהם, מיהרה למקום. ארביב יצאה מהניידת, ירתה לעבר המחבל והסתערה לעברו. היא הצליחה לפגוע בו אך נפגעה מיריותיו בפלג גופה העליון. שוטר נוסף מהשלושה הסתער לעבר המחבל ונפגע גם הוא. השוטר השלישי ירה לעבר המחבל והתגושש אתו עד שנפגע. אזרחים שבאו למקום סייעו לו להכריע את המחבל.

גלית ארביב פונתה לבית חולים ומתה מפצעיה לאחר מספר שעות. היא הניחה הורים ואח. היא נקברה בבית הקברות של נשר.

משטרת ישראל עיטרה את שלושת השוטרים בעיטורים על פעולתם. ארביב עוטרה לאחר מותה בעיטור האומץ.

שמה של ארביב הונצח במספר אנדרטאות: אנדרטת חללי המשטרה בקריית אתא; האנדרטה לחללי נשר במערכות ישראל; חדר הנצחה לנופלי מחוז ירושלים ולוח זיכרון בתחנת מוריה.

בשנת 2015 נחנך בנשר מצפור גלית שהקימה העירייה לזכרה של ארביב.

ראו גם
------

* צ'רלי שלוש, שוטר שנפל בקרב בנסיבות דומות

קישורים חיצוניים
----------------

ויקישיתוף מדיה וקבצים בנושא **גלית ארביב** בוויקישיתוף
* גלית ארביב, באתר יזכור
	+ מצפור גלית, לזכר גלית ארביב בכביש 705 בנשר
* גלית ארביב, באתר משטרת ישראל
* גלית ארביב, באתר הגבורה
* שרון רופא ואפרת וייס, גלית הסתערה על המחבל - ונהרגה, באתר ynet, 26 בפברואר 2002
* סמר עודה-כרנתינג'י, נשר: נחנך "מצפור גלית" ע"ש השוטרת רס"ר גלית ארביב ז"ל, באתר חי פה - חדשות חיפה, 5 ביולי 2015
* אתר הנצחה לזכרה של רס"ל גלית ארביב ז"ל שהוקם על ידי בני משפחתה.
* גלית ארביב, סרטון באתר יוטיוב מצפור גלית בנשר, מנציח את לוחמת משמר הגבול "גלית ארביב"
**אידווין** (באנגלית: **Eadwine**; נפטר בשנת 982) היה אחרון מלכי או דוכסי ממלכת סאסקס. אידווין היה חבר מועצת הזקנים אשר שלטה בממלכה (אלדרמן) ומכוח תפקיד זה נשא בתואר "מלך".

מלכותו
------

פרטים מועטים ידועים על שלטונו. ככל הנראה היה שליט בובה שכן בעת שלטונו ממלכת סאסקס נשלטה על ידי ממלכת וסקס.

בשנת 982 נכח אידווין בהוצאת צו מלכותי של המלך את'לרד. על צו זה נושא אידווין את התואר "דוכס" (*Eaduuine dux*).

שמו של אדווין (*Eaduuine dux*) מוזכר גם על צו משנת 956 אולם ככל הנראה מדובר בטעות בצו ובשנת 976, וכן יש הסוברים כי מדובר בצו מזויף.

מותו וצוואתו
------------

במותו נקבר במנזר אבינגדון בו נכתבו דברי הימים האנגלו סקסים המציינים מאורע זה. על פי מסמכים שהיו בעבר במנזר (ולא שרדו עד ימינו) אדווין נשא את התואר "נסיך הסקסונים" (*princeps Australium Saxonum, Eadwinus nomine*) והוריש למנזר אדמות בצוואתו.

קישורים חיצוניים
----------------

* קורות חיים של מלכי סאסקס
* מלכי סאסקס באתר הBBC

הערות שוליים
------------

1. ↑  צו משנת 982
2. ↑  צו משנת 956

| מלכי סאסקס |
| --- |
| **מלכי ממלכות ההפטרכיה:** מרסיה • נורת'מבריה • וסקס • מזרח אנגליה • קנט • סאסקס • אסקס |
| 

|  |
| --- |
| אלה • קיסה • את'לוויל • אידוולף • אקגוולד • ברתאן • אנדהאן • נות'הלם • ואט • ברייני • אוסריק • אתלסטאן • אתלברט • אוסמונד • אוסוולד • אוסלאק • אילדוולף • אאלפוולד • אידווין |

 |
| **שושלות ממלכות ההפטרכיה:** איקלינגאס • דיירה • ברניקיה • סרדיקינגאס • ואפינגאס • קנט • סאסקס • אסקס |
**חבר מושבעים גדול (Grand Jury)** הוא גוף משפטי שמקורו בשיטת המשפט הבריטית (Common Law - המשפט המקובל). תפקידו לחקור האשמות בפשעים, לבחון עדויות ואם השתכנע שיש מקום לכך, לקבוע כי יש להגיש כתב אישום.
חבר מושבעים גדול שונה מחבר מושבעים (Petit Jury), המשמש כגוף השופט במשפט רגיל. כשמו כן הוא: מספר חבריו גדול יותר מתריסר חברי חבר המושבעים (בין 16 ל-23 חברים).

תפקידו של חבר המושבעים הגדול הוא לקבוע אם יש יסוד סביר להניח שבוצע פשע, כחלק מהיותו מרכיב במערכת האיזונים והבלמים ("Checks and Balances") של השיטה המשפטית האמריקאית: קבוצת אזרחים מן השורה, חסרי פניות, מוודאים שאין העמדה לדין שרירותית על בסיס סתמי של דברי התביעה.
ההליך עצמו שונה ממשפט רגיל ולרוב אין הנאשם או בא כוחו נוכחים בעת שמיעת העדים.

בחירת חבר מושבעים גדול
----------------------

חברי חבר מושבעים זה נבחרים בשיטה דומה ומתוך אותו מאגר אזרחים של חבר מושבעים.

ארצות הברית
-----------

מוסד משפטי זה קיים בארצות הברית מתוקף הפתיח של התיקון החמישי לחוקת ארצות הברית: "לא יובא אדם לדין על פשע שדינו מיתה, או על פשע נתעב אחר, אלא על פי חוות דעת או כתב אישום של חבר מושבעים גדול..." (תרגום פרופ' ארנון גוטפלד). ניסוח זה ("...פשע נתעב...") הביא את בית המשפט העליון של ארצות הברית לפירוש שאינו מחייב חבר מושבעים גדול בפשעים שאינם חמורים. יתר על כן, בית המשפט העליון פסק שפסקה זו בתיקון החמישי אינה תופסת לגבי המשפט המדינתי, אלא הפדרלי בלבד.
ואכן, לאור השגות וביקורות רבות על שיטה זו וחוסר הצדק שבה, בוטל מוסד זה בלמעלה ממחצית מדינות ארצות הברית והוחלף בשימוע מוקדם בפני שופט.

ארצות אחרות
-----------

המדינה היחידה, פרט לארצות הברית, שבה נהוג חבר מושבעים גדול היא ליבריה. בבריטניה בוטל חבר מושבעים גדול בשנות השלושים והוחלף במנגנון שיפוטי מקדים אחר לקביעה האם יש מקום להעמיד נאשם לדין, וכך גם באוסטרליה.

ישראל
-----

שלטון המנדט הבריטי לא הנהיג בארץ חבר מושבעים גדול כשם שלא הנהיג חבר מושבעים במשפט עצמו.

בישראל לא קיים מוסד במסגרת הרשות השופטת לקביעה מסוג זה. במסגרת התיקון המכונה: "חוק היידוע" (סעיף 60א לחוק סדר הדין הפלילי), קיימת לנאשם הזכות לפנות לתביעה כדי למנוע הגשת כתב אישום נגדו. כל אדם שמואשם בעבירת פשע זכאי לשימוע למעט חריגים (עבירות אלמ"ב, אם הוא עצור בזמן הגשת כתב האישום, אישור פרקליט מחוז). טעות לחשוב שהליך כזה מקובל בעיקר לגבי אישי ציבור, החשופים יותר ופגיעים להעמדה לדין, הנהנים במקרים מסוימים מהזכות לשימוע מוקדם בפני גורמי הפרקליטות או היועץ המשפטי לממשלה, שהם חלק מהרשות המבצעת ולא השופטת.

קישורים חיצוניים
----------------

* חבר מושבעים גדול, באתר אנציקלופדיה בריטניקה (באנגלית)

| ערכים העוסקים בענישה |
| --- |
| ענישה | ענישה • ענישה בישראל • ענישה במדינות העולם • עונש מוות בארצות הברית (עונש מוות לקטינים בארצות הברית) • עונש מוות ברוסיה |
| סוגי ענישה | חרם חברתי • מבחן וטיפול בקהילה • קנס • פיצוי הקורבן • מאסר עולם • עבודות שירות • מעצר מנהלי • מאסר • בית סוהר • ענישה גופנית • גלות • עונש מוות |
| גופי הטלת ענישה | בית משפט • בית דין צבאי • דין משמעתי • בית דין שדה • משפט חברים • חבר מושבעים • חבר מושבעים גדול • וואר דיר • איון על ידי מושבעים |
| מקור הסמכות לענישה | חוק • תקנון • משמעת • מצווה |
| תופעות המצריכות ענישה | סטייה חברתית • עבירה |

**הבהרה:** המידע בוויקיפדיה נועד להעשרה בלבד ואין לראות בו ייעוץ משפטי.


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007536001805171
* LCCN: sh85056386
* NARA: 10638111

 |
**ארגיריה** (**Argyria**) היא תופעה גופנית הנגרמת מחשיפה לתרכובות כסף, לרוב על ידי אכילה, שתייה או נשימה.

מקורו של שם המחלה בשם היווני של הכסף, **ארגירוס** (Argyros); משם זה נובע גם סמלו של היסוד, **Ag**.

תופעת הלוואי החמורה ביותר של הארגיריה היא שצבע עורו של החולה הופך לכחול או לאפור-כחול. מצב זה נחשב תמידי. המחלה לא נחשבת מסוכנת ועיקר השפעותיה הן קוסמטיות. המקרים האחרונים של הארגיריה קרו בעקבות שימוש בכסף קולואידי ("מי כסף") בתור רפואה משלימה.

מתחילת המאה ה-20 ידעו רופאים שתרכובות כסף יכולות לצבוע את העור ורקמות אחרות בצבעי הכחול כחול-אפור. ארגיריה נגרמת אצל אנשים שנשמו או אכלו תרכובות כסף למשך תקופה ארוכה (כמה חודשים עד כמה שנים). גם בחשיפה יחידה לתרכובת כסף יכול חלק ממנה להשתקע, אבל לא ידוע שזה מזיק. כנראה נחוצה חשיפה ממושכת לתרכובת כסף כדי לפתח ארגיריה. לאחר שהחולה מפתח את המחלה, המצב תמידי. רוב הרופאים והמדענים סבורים ששינוי צבע העור בארגיריה הוא תופעת הלוואי הבריאותית החמורה ביותר שיכולה להיגרם מכסף (לא במינונים קטלניים).

מקרים של ארגיריה הראו שכאשר השתמשו בתרכובות כסף במינונים של גרמים בתור תרופה על פני כמה חודשים חלק מהמטופלים חלו בארגיריה. מחקרים בחולדות הראו שמינונים מסוימים של תרכובות כסף (2.6 גרם לליטר מים) עלולים להיות קטלניים.

יש מעט מאוד מידע על השפעות בריאותיות של מגע תרכובת כסף בעור. מעולם לא נצפתה ארגיריה של כל הגוף שנגרמה בגלל מגע עם תרכובת כסף. אבל העור עלול לשנות את צבעו במקום שבו היה מגע עם תרכובת כסף. מחקר שבו נמרח מינון גבוה של כסף חנקתי (81 מיליגרם כסף חנקתי לליטר מים) על חזירי-ים למשך 28 יום, לא גרם להם למוות, אלא גרם להפרעות בצבירת המשקל שלהם. לא ידוע אם יש השפעה דומה על בני אדם.

ראו גם
------

* מי כסף (Colloidal silver)

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **ארגיריה** |

* עידן גורן‏, ארגיריה: התסמונת שהופכת אנשים לכחולים, באתר וואלה!‏, 16 בספטמבר 2015
* כתבה ב-bbc של סטן גונס
* סרטונים ריאיון עם איש כחול שחלה בארגיריה לאחר שטיפל בעצמו במי-כסף

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**האוניברסיטה הרפואית של שלזיה** (בפולנית: **Śląski Uniwersytet Medyczny**) היא אוניברסיטה בעיר קטוביץ שבפולין. לומדים בה 10,218 סטודנטים, וישנם 1,201 עובדי הוראה, מתוכם 295 פרופסורים.

ישנן חמש פקולטות: רפואה, רפואת שיניים, רוקחות, בריאות הציבור, מדעי הבריאות (כולל תארים בסיעוד, פיזיותרפיה, ותזונה). בחטיבת הלימודים באנגלית בפקולטות לרפואה ולרפואת שיניים לומדים 517 ו-57 סטודנטים בהתאמה.

האוניברסיטה הוקמה ב־20 במרץ 1948 בעיר ביטום בחבל שלזיה, ובדצמבר 1957 הוחלט להעבירה למשכנה הקבוע בעיר קטוביץ, בפרובינציית שלזיה.

בשנת 1996 הוכרה האוניברסיטה על ידי מחלקת החינוך של ארצות הברית והוקמה החטיבה ללימודי רפואה בשפה האנגלית. האוניברסיטה קיבלה מאז הכרה מצד כל 50 המועצות הרפואיות של כל המדינות בארצות הברית. בחטיבה האנגלית, רוב הסטודנטים הם מן המדינות ארצות הברית, שוודיה, נורווגיה, בריטניה, ישראל, ערב הסעודית, ניגריה ודרום אפריקה. סניף של התאחדות הסטודנטים לרפואה בארצות הברית (American Medical Students Association) הוקם על ידי תלמידי החטיבה בשנת 2002. לסטודנטים הישראלים של החטיבה יש אפשרות לסיים את השנים הקליניות של לימודיהם במרכז הרפואי ברזילי באשקלון ובבתי חולים אחרים בישראל.

באוניברסיטה יש שני מסלולים ללימודי רפואה: מסלול שש-שנתי במתכונת לימודים אירופאית, ומסלול ארבע-שנתי במתכונת לימודים אמריקאית לבעלי תואר ראשון רלוונטי.

קישורים חיצוניים
----------------

* 

* אתר האינטרנט הרשמי של האוניברסיטה הרפואית של שלזיה
* Medical University of Silesia in Katowice - אתר באנגלית
* Medical University of Silesia in Katowice - אתר בפולנית

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0001 2198 0923
* LCCN: no2010060083
* VIAF: 166475543
* WorldCat: lccn-no2010060083

 |
**סוויתהלם** (באנגלית: **Swithelm**) היה מלך ממלכת אסקס בין השנים 660 לערך עד 664.

סוויתהלם עלה לשלטון לאחר הירצחו של המלך סיגברט הטוב. על פי ספרו של ההיסטוריון בדה ונרביליס נרצח סיגברט הטוב על ידי שני אחים, וככל הנראה מדובר בסוויתהלם ובאחיו סווית'פרית' (Swithfrith). בדה הקנה לסיפור הרצח קונוטציה דתית והפך אותו למשל נוצרי, אולם ההיסטוריונית ברברה יורק מספרת בספריה *Kings and Kingdoms of Early Anglo-Saxon England* ו- *The Kingdom of the East Saxons* כי ככל הנראה סוויתהלם היה אחראי למזימת הרצחו של המלך במטרה לרשת אותו. על פי גרסתו של בדה, קד הקדוש, הגמון אסקס באותה עת, החרים את אחד האחים שנישא בנישואים לא נוצריים, ואסר על הנוצרים לאכול בביתו. סיגברט, שטען שיש לסלוח לכל אחד, על פי ציוויו של ישו הנוצרי, הסכים לאכול בביתו, ובכך הפר את הוראתו של הבישוף. בשל חטא זה ניבא קד כי המלך ירצח בבית זה. בדה מציין כי המלך בהרצחו הפך לקדוש נוצרי כי על אף שחטא, עשה זאת תוך קיום מצוותו של ישו.

בשנת 662 השתכנע סוויתהלם להמיר את דתו לנצרות על ידי אתלוולד, מלך מזרח אנגליה.

לאחר מותו, בשנת 664, ככל הנראה ממגפה, ירשו את כס המלוכה שני אחייניו סיגהרה וסאבי, אשר מלכו יחדיו.

סוויתהלם נקבר ככל הנראה ברנדלסהם.

קישורים חיצוניים
----------------

* קורות חיים באתר ה-BBC
* ממלכת אסקס באתר worldtimelines
* הממלכות האנגלו סקסיות הקדומות

| מלכי אסקס |
| --- |
| **מלכי ממלכות ההפטרכיה:** מרסיה • נורת'מבריה • וסקס • מזרח אנגליה • קנט • סאסקס • אסקס |
| 

|  |
| --- |
| אסקווין • סלדה • סאברט • סיקסרד(א) • סאוורד(א) • סיגברט • סיגברט • סוויתהלם • סיגהרה(א) • סאבי(א) • סיגהרד(א) • סוואפרד(א) • אופה • סאלרד(א) • סוואפברט(א) • סווית'רד • סיגריק • סיגרד
**(א)** מלך לצד מלך אחר |

 |
| **שושלות ממלכות ההפטרכיה:** איקלינגאס • דיירה • ברניקיה • סרדיקינגאס • ואפינגאס • קנט • סאסקס • אסקס |

|  |  |  |
| --- | --- | --- |
| **הקודם**:**סיגברט הטוב** | **מלכי אסקס** 660–664 | **הבא**:**סיגהרה  סאבי** |
**הקורפוס המוטס ה-18** (באנגלית: **XVIII Airborne Corps**) היא יחידה גדולה של צבא ארצות הברית, והיא כיום כוח המשימה הגדול ביותר עד דרג הקורפוס של הכוחות האמריקנים. זהו הקורפוס המוטס היחיד בארצות הברית, ומונה כיום ארבע דיוויזיות עם כ-88,000 איש. המטה של הקורפוס ממוקם בפורט בראג, צפון קרוליינה, שם שכן המטה של הקורפוס ה-18 במהלך מלחמת האזרחים האמריקנית.

היסטוריה
--------

הקורפוס המוטס ה-18 הוקם בתחילה כ**קורפוס השריון השני** ב-17 בינואר 1942, תחת פיקודו של ויליאם הנרי הריסון מוריס הבן, ושמו שונה ב-9 באוקטובר 1943 לקורפוס ה-18. לקראת מבצע מרקט גארדן, ב-25 באוגוסט 1944 הוכפפו לקורפוס הדיוויזיות המוטסות ה-82, ה-101 וה-17, ושמו שונה לקורפוס המוטס ה-17. מת'יו רידג'וויי פיקד על הקורפוס, והוביל את חייליו חודש לאחר מכן במהלך המבצע המוטס בהולנד. יחד עם הקורפוס המוטס ה-1 הבריטי, הוא היה תחת פיקודה של הארמייה המוטסת הראשונה של בעלות-הברית, בפיקודו של לואיס בררטון. בסוף יוני 1945 חזרו היחידות לארצות הברית, שם פורק הקורפוס. במהלך מלחמת קוריאה הוקם הקורפוס מחדש במאי 1951, ועבר למיקום החדש בפורט בראג. יחידות הקורפוס השתתפו במלחמת וייטנאם, מבצע זעם דחוף בגרנדה, במבצע מטרה צודקת בפנמה, במלחמת המפרץ, במלחמת אפגניסטן, במלחמת עיראק, ובמבצעים נוספים במהלך השנים.

ארגון
-----

מטה הקורפוס ממוקם בפורט בראג, צפון קרוליינה, וכפופים לו היחידות הבאות:

* הדיוויזיה ה-3
* הדיוויזיה ההררית ה-10
* הדיוויזיה המוטסת ה-82
* הדיוויזיה המוטסת ה-101

מפקדים
------

* מת'יו רידג'וויי
* ג'ון לאונרד
* תומאס היקי
* ג'וזף קליילנד
* רידג'לי גיית'ר
* פאול אדמס
* רוברט סינק
* דווייט ביץ'
* ט'רנל טראפנל
* המילטון הווז
* ויליאם וסטמורלנד
* הארי קריץ
* ג'ון בוואן
* ג'ון סייץ
* רודריק וות'ריל
* ג'ו לאוורי
* ברוס פאלמר הבן
* ג'ון תראקמורטון
* רוברט יורק
* ג'ון טולסון
* ג'ון היי
* ריצ'רד סייץ
* הנרי אנדרסון
* וולני וורנר
* תומאס טאקברי
* ג'ק מקמול
* ג'יימס לינדזי
* ג'ון פוס
* קארל סטינר
* גארי לאק
* ויליאם רוסמה
* גארי לאק
* הנרי שלטון
* ג'ק קין
* ויליאם קרמן
* דן מק'ניל
* לויד אוסטין
* פרנק הלמיק
* דן אלן
* ג'וזף אנדרסון
* סטיבן טאונסנד
* פול לקאמרה
* מייקל קורילה
* כריסטופר דונהיו

קישורים חיצוניים
----------------

ויקישיתוף מדיה וקבצים בנושא **הקורפוס המוטס ה-18** בוויקישיתוף
* 

* אתר האינטרנט הרשמי של הקורפוס המוטס ה-18 (באנגלית)
* הקורפוס המוטס ה-18, ברשת החברתית פייסבוק

* הקורפוס המוטס ה-18, ברשת החברתית אקס (טוויטר)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007282955405171
* LCCN: n84054527
* VIAF: 140766814
* WorldCat: lccn-n84054527

 |
**חַבִּיבּ סַלִים אַבּוּ שַׁהְלַא** (בערבית **حبيب سليم أبو شهلا**; 1902–22 במרץ 1957) היה מדינאי ומשפטן לבנוני, יושב ראש הפרלמנט הלבנוני וסגן ראש ממשלת לבנון ושר בממשלות ח'יר א-דין אל-אחדב וריאד א-סולח.

חייו
----

אבו שהלא נולד בביירות בשנת 1902 למשפחה נוצרית אורתודוקסית. הוא למד משפטים באוניברסיטה האמריקנית בביירות, ואת הדוקטורט שלו קיבל מהסורבון בשנת 1924.

בשנת 1925 פתח משרד עורכי דין בביירות, ובשנת 1928 נבחר לחבר מועצת העיר, תפקיד שבו כיהן במשך שלוש שנים.
הוא נבחר לראשונה לפרלמנט ב-1937 כנציג של מחוז הבחירה ביירות מטעם החזית הלאומית הלבנונית, אז גם כיהן כשר במספר משרדים בממשלות ח'יר א-דין אל-אחדב. ב-1943 נבחר בשנית לפרלמנט, ובמהלך כהונה זו, שמיש סגן ראש ממשלת לבנון, שר החינוך ושר המשפטים בממשלתו הראשונה של ריאד א-סולח בתקופת נשיאותו של בשארה אל-ח'ורי. הייתה זו ממשלת לבנון הראשונה לאחר הכרזת העצמאות הלבנונית, אשר כוננה ב-25 בספטמבר 1943 וסופה ב-3 ביולי 1944. אבו שהלא המשיך בתפקידיו אלו בממשלתו השנייה של ריאד א-סולח עד ל-9 בינואר 1945. במשך 12 יום, מ-11 בנובמבר עד 22 בנובמבר, כיהן כנשיא לבנון וכראש הממשלה בפועל של ממשלת המרי, עד לשחרורם ממעצר של הנשיא וחברי הממשלה, אשר נעצרו על ידי שלטונות המנדט הצרפתי לאחר אשרור החוקה אשר קבעה ניתוק של לבנון מהשפעה צרפתית.

ב-22 באוקטובר 1946 נבחר לתפקיד יושב ראש הפרלמנט, אף על פי שהיה נוצרי אורתודוקסי, ולא מוסלמי שיעי כפי שקובעים תנאי האמנה הלאומית. בעקבות זאת פרצו הפגנות סוערת במחוז הבחירה של סברי חמאדה השיעי, קודמו בתפקיד שהתמודד מולו. בהמשך התרחבו ההפגנות, שהיו לעימותים אלימים, גם למחוזות אחרים שבהם ריכוזי אוכלוסייה שיעית. בעקבות משבר זה התפטר אבו שהלא מתפקידו וחדל לכהן ב-7 באפריל 1947. במושב הפרלמנט הבא נבחר שנית חמאדה ליושב ראש הפרלמנט.

אבו שהלא נפטר בשנת 1957 בביירות מאוטם שריר הלב. לא נישא ולא הוליד ילדים. פסל בדמותו מוצב בביירות ורחוב על שמו נקרא בעיר.

קישורים חיצוניים
----------------

ויקישיתוף מדיה וקבצים בנושא **חביב אבו שהלא** בוויקישיתוף

הערות שוליים
------------

1. 1 2  Singlehood of Lebanese Politicians-Five presidents, eleven ministers and thirteen MPs, Monthly Magazine, 10 December 2015

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007374081805171
* ISNI: 0000 0003 7883 7903
* LCCN: nr89011381
* VIAF: 256471272
* WorldCat (עם VIAF): 256471272

 |
**רודה עבד אל-חסן ענתר** (בערבית: **رضا عبد الحسن عنتر**, תעתיק מדויק: **רד'א עבד אלחסן ענתר**; נולד ב-12 בספטמבר 1980) הוא כדורגלן עבר לבנוני ששיחק בעמדת הקשר.

קריירת מועדונים
---------------

ענתר נולד בפריטאון בירת סיירה לאון למשפחה ממוצא לבנוני ובגיל צעיר חזר עם משפחתו ללבנון. התחיל לשחק כדורגל בקבוצת הכדורגל של טדאמון צור. בעונת 1998/1999 ערך את הופעת הבכורה שלו בקבוצה הבוגרת ואף הבקיע את שער הבכורה שלו במשחק זה במשחק בו ניצחה טדאמון 1-3 את צפאא ביירות.

בקיץ 2001 ענתר הושאל להמבורג מהבונדסליגה, לאחר שמאמן נבחרת לבנון תיאו בקר המליץ עליו לראשי המועדון. ב-11 באוגוסט ערך את הופעת הבכורה שלו בקבוצה בתיקו 1-1 נגד 1860 מינכן. ב-2 במרץ 2002 הבקיע את שער הבכורה שלו בקבוצה בניצחון 1-3 נגד נירנברג.

בהמבורג שיחק שנתיים כשחקן מושאל בסיומן חתם בפרייבורג אליה הגיע כשחקן חופשי. בתחילת העונה נפצע לכן ערך את הופעת הבכורה שלו בקבוצה רק בדצמבר 2003 בה כבש שלושער בניצחון 2-4 נגד בוכום.

בשנת 2007 ענתר חתם לשנתיים בפ.צ. קלן ביחד עם עמיתו לנבחרת יוסף מוחמד. ב-10 באוגוסט ערך את הופעת הבכורה שלו בקבוצה בניצחון 0-2 נגד זנקט פאולי. ב-23 במרץ הבקיע את שער הבכורה שלו בקבוצה בבעיטת מספריים בניצחון 1-2 נגד ווהן ויסבאדן, שנבחר כשער החודש בבונדסליגה השנייה. במחזור הלפני אחרון של העונה, ענתר כבש צמד בניצחון 0-2 נגד מיינץ 05 שהבטיח לקבוצתו עלייה לבונדסליגה. בפברואר 2009 שוחחר מהמועדון.

ב-16 במרץ 2009 הצטרף לשאנדונג לוננג מליגת העל הסינית תמורת 700 אלף אירו. במחזור הראשון של עונת 2012 הבקיע את בהפסד 2-1 נגד גוויג'ואו רנה.

בדצמבר 2013 חתם בג'יאנגסו סיינטי והצטרף אליה חודש לאחר מכן. ב-8 במרץ ערך את הופעת הבכורה שלו בקבוצה בניצחון 0-1 נגד גוויג'ואו רנה. ב-16 בינואר 2015 הצטרף להאנגג'ו גרינטאון.

בשנת 2016, ענתר חזר ללבנון וחתם בטדאמון צור מועדון נעוריו ולקראת סיום העונה הודיע על פרישה מכדורגל.

קריירה בינלאומית
----------------

ענתר זומן לראשונה לסגל הנבחרת הצעירה של לבנון בשנת 1998 ובאותה שנה זומן לראשונה לסגל הנבחרת הבוגרת. ב-18 באוגוסט 1998 ערך את הופעת הבכורה שלו בנבחרת בהפסד 1-0 לארמניה. ב-25 במאי 2000 הבקיע את כבש את שערו הראשון בנבחרת בניצחון 2–0 נגד קירגיזסטן. בשנת 2001 ענתר הבקיע ששה שערים בנבחרת דבר שהוביל את מאמן הנבחרת תיאו בקר הגרמני להמליץ עליו להמבורג מהבונדסליגה. ב-24 בדצמבר 2022 כבש שלושער בניצחון 2-4 נגד תימן.

ב-25 במרץ 2013 הודיע על פרישה מהנבחרת בגלל עומס שהרגיש, אולם כחצי שעה לאחר מכן הודיע על חזרה לנבחרת. ב-5 במרץ 2014 רשם את משחקו האחרון בנבחרת בניצחון 2-5 נגד תאילנד ואף כבש בו שערו האחרון בנבחרת.

חיים אישיים
-----------

אחיו הבכור פייסל הוא גם כדורגלן עבר. בנוסף להיותו דובר ערבית הוא דובר גם אנגלית, גרמנית ומנדרינית.

תארים
-----

המבורג
* גביע הליגה הגרמנית: 2003

פרייבורג
* הבונדסליגה השנייה: 2002/2003

שאנדונג טאיישן
* ליגת העל הסינית: 2010

אישיים
* הנציג הלבנוני בIFFHS
* שחקן העונה בליגת העל הלבנונית: 2000/2001
* נבחרת העונה בליגת העל הלבנונית: 1999/2000, 2000/2001

קישורים חיצוניים
----------------

ויקישיתוף מדיה וקבצים בנושא **רודה ענתר** בוויקישיתוף

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל המאמן, באתר Transfermarkt
המילה **Californication** היא הֶלחֵם של המילים California (קליפורניה) ו-fornication (ניאוף). המילה היא תחדיש, והופיעה לראשונה בדפוס בשנת 1966. יש לה שתי משמעויות:

* כינוי גנאי לקליפורניזציה.
* ניאוף נוסח קליפורניה.

ביקורת חברתית וערכית
--------------------

המילה נבדלת בעיצור אחד בלבד מן המילה Californization (קליפורניזציה), שמשמעותה קבלת מנהגים וערכים שמקורם במדינת קליפורניה שבארצות הברית. השימוש בה, ככינוי גנאי או לביקורת נגד קליפורניזציה, משקף עמדה, לרוב שמרנית, שלפיה אימוץ המנהגים והערכים של קליפורניה כרוך בבגידה בערכים מקומיים, ישנים וטובים יותר, ודומה בכך לניאוף בחיי נישואים. 

המונח הופיע לראשונה במדור ביקורת הספרים של המגזין Time ב-6 במאי 1966, במאמר שעסק בספרים של תומאס פינצ'ון, ריצ'רד פאריניה ולאונרד כהן, ושלל את עולם הערכים שממנו הושפעו.

### פיתוח מול שמירת הסביבה

מאז שנות ה-70 השתמשו במונח מתנגדים לעיור מסיבי וגידול מואץ באוכלוסייה, בעיקר במדינות שכנות בארצות הברית. נטען כי הפיתוח נוסח קליפורניה נעשה על חשבון רזרבות קרקע מידלדלות, ללא התחשבות בערכי הטבע ובאיכות הסביבה. 

ב-7 בנובמבר 1972 נערך במדינת קולורדו משאל עם שבו הוחלט שלא לארח בעיר דנוור את אולימפיאדת החורף ה-12 ב-1976. אחת הסיסמאות שבהן השתמשו המתנגדים הייתה "Don't Californicate Colorado". סיסמאות דומות מופיעות עד היום על סטיקרים במדינות שונות. 

### רד הוט צ'ילי פפרז - אלבום ושיר

 ערכים מורחבים – **Californication (אלבום), Californication (שיר)**  

ב-1999 הוציאה להקת רד הוט צ'ילי פפרז אלבום וסינגל בשם "קליפורניקיישן", שזכו להצלחה רבה. מילות השיר מבקרות את ההערצה ברחבי העולם לערכים השטחיים האופייניים לקליפורניה, בהם השאיפה להופיע בסרטים והשמירה על חזות צעירה באמצעות ניתוחים פלסטיים.

ניאוף נוסח קליפורניה
--------------------

משמעות שנייה של המילה היא "ניאוף נוסח קליפורניה". לעיתים הכוונה להתקדמות מקצועית דרך חדר המיטות, הנחשבת לנפוצה בתעשיית הסרטים ההוליוודית בקליפורניה. 

### סדרת טלוויזיה

 ערך מורחב – **קליפורניקיישן**  

החל מ-2007 משודרת בארצות הברית, בערוץ Showtime, סדרה בשם "קליפורניקיישן", בכיכובו של דייוויד דוכובני. היא אינה עוסקת בביקורת חברתית או ערכית, וגם את שמה יש להבין כ"ניאוף נוסח קליפורניה". הדמות הראשית מכורה ליחסי מין, והסדרה כוללת סצינות מין מפורשות. היא זוכה הן לשבחי המבקרים והן לאהדת הקהל.

הערות שוליים
------------

1. ↑  ‏ Books: Nosepicking Contests, מגזין Time, ‏6 במאי 1966
2. ↑  ‏ AMERICAN SCENE: The Great Wild Californicated West, מגזין Time, ‏21 באוגוסט 1972
3. ↑  מילות השיר Californication באתר Lyrics on Demand
4. ↑  ‏ Californication באתר ‏Urban Dictionary
**אהרן קושנירוב** (ביידיש: **אהרן קושניראָוו**; 7 בינואר 1890 – 7 בספטמבר 1949) היה משורר יידי, פרוזאי ודרמטורג.

ביוגרפיה
--------

נולד בשם **אהרן קושנירוביץ** בעיירה בויארקה, ליד קייב. אביו היה יערן ונפטר כשקושנירוב היה בן 13. הוא נאלץ להפסיק את לימודיו בחדר ולהתחיל לעבוד. הוא עבר להתגורר בקייב ולאחר היכרותו עם משוררים יידים דוד הופשטיין ואשר שוורצמן הוא החל לחבר בעצמו שירה ביידיש.

בין 1914–1918 הוא השתתף במלחמת העולם הראשונה ועוטר בצלב הגיאורגי, העיטור הגבוה של האימפריה הרוסית. ב-1920 הוא הצטרף לצבא האדום והשתתף במלחמה פולנית-סובייטית.

ב-1922 הוא עבר למוסקבה וכתב בכתב העת דער שטראָם, שם הוא פרסם סדרת שירים ב- 1922 בשם **אזכרה** שהוקדשו לנפגעי הפוגרומים באוקראינה שהתרחשו מספר שנים לפני כן, בעקבות שירים אלו חיבר דוד הופשטיין שיר בשם **שטאַם**, ב-1924 יצא לאור ספר שבו נכללו שירים מתוך אזכרה ושירו של הופשטיין. בעקבות פרסום האזכרה הואשם קושנירוב על ידי מבקרי ספרות סובייטים בלאומנות יהודית.

עם פלישתם של הגרמנים לברית המועצות הוא התנדב לצבא האדום בגיל 51 ונשאר בשירות עד סוף המלחמה והשתחרר בדרגת סרן. במהלך המלחמה נפצע פעמיים, עוטר במדליה על ההצטיינות בקרב.

לאחר המלחמה היה אחד העורכים של כתב העת היידי אייניקייט והיה עורכו הראשי של כתב העת היידי היימלאנד.

נפטר בספטמבר 1949 במוסקבה כתוצאה מסרטן הגרון.

משפחתו
------

קושנרוב היה נשוי ללובוב קושנרוב. לזוג שלושה בנים: יורי (1925 - 1943) (נפל בקרב במהלך המלחמה), ראדי (1931 - 2010) ומארק (נולד ב-1938).

קישורים חיצוניים
----------------

ויקישיתוף מדיה וקבצים בנושא **אהרן קושנירוב** בוויקישיתוף
* אהרן קושנירוב, במהדורת האינטרנט של האנציקלופדיה היהודית בשפה הרוסית (ברוסית)
* גנאדי אסטרייך, אהרן קושנירוב, באנציקלופדיית ייִוואָ ליהודי מזרח אירופה (באנגלית)
* על אהרן קושנירוב באתר יד ושם
* אהרן קושניראוו (1890-1949), דף שער בספרייה הלאומית

הערות שוליים
------------

1. ↑  על אהרן קושנירוב באתר יד ושם
2. ↑  אהרן קושנירוב, במהדורת האינטרנט של האנציקלופדיה היהודית בשפה הרוסית (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007319039505171
* BnF: cb169511692 (data)
* GND: 172716616
* ISNI: 0000 0003 5855 1377
* LCCN: n84029202
* NTA: 297226282
* VIAF: 209834255
* WorldCat: lccn-n84029202

 |
**ספייבל והורבינק** (באנגלית: **Spejbl and Hurvinek**, בצ'כית: **Spejbl a Hurvínek**) היא סדרת מריונטות שפורסמה בצ'כוסלובקיה בשנים 1960 - 1985. הסדרה מבוססת במקור על שתי דמויות תיאטרון המריונטה בפראג שהקים יוזף סקופה בשנת 1920.

עלילה
-----

ספייבל והורבינק היו דמויות בתיאטרון בובות צ'כוסלובקי שהוקם על ידי יוזף סקופה בשנת 1920 בעיר פלזן. הדמות הראשונה הייתה אז יוזף ספייבל, מורה כושל בבית הספר. בשנת 1926 הביא לעולם את בנו של ספייבל, הורבינק. הורבינק התחבב במהרה על ידי ילדים ואף היה למוקד חיקוי בברית המועצות. בשנת 1930 הוסיף לדמויות את כלבם, ז'ריק, ומאוחר יותר הוסיף את חברתו ואולי גם קרובת משפחתו הרחוקה של הורבינק, מאניקה, ואף את סבתו של הורבינק, גברת קטרינה. הסדרה צולמה בצילומי שחור לבן ואחר כך עברה לצילומי צבע. הסדרה מדברת על הורבינק בן השבע החווה הרפתקאות ביתיות כל יום עם אביו. יחד הם תמיד מסתבכים בצרות, או שפשוט מגיעים לאי הבנה משותפת, ולבסוף תמיד מגיעה חברתו של הורבינק ועוזרת להם לסדר את המצב. לאחרונה השתתפו ספייבל והורבינק בפרסומת לחברת הרכב סקודה בגרמניה.

דמויות
------

* **יוזף ספּייבּל** - מורה כושל. גבוה ורזה למדי. אביו של הורבינק. אוהב לישון ולקרוא בעיתון. השתתף לאחרונה בפרסומת לרכב סקודה.
* **הוּרבִינֶק ספּייבּל** - ילד בן שבע. לעיתים שובב, לעיתים אנרגטי, לעיתים עצלן ולעיתים תחמן. בעל קול צפצפני במיוחד. בגרסאות הקודמות התומכים למכנסיים שלו היו בצבע ירוק וכיום הם בצבע אדום (ראו בתמונה). השתתף לאחרונה בפרסומת לרכב סקודה.
* **מָאנִיקה** - חברתו ואולי גם קרובת משפחתו של הורבינק. לובשת משקפיים באופן קבוע ושמלה אפורה עם פרחים.
* **גב' קטֶרינָה** - סבתו של הורבינק. דמות אימהית למאניקה. חביבה וחובבת חיות.
* **זֶ'ריק** - כלבם של החבורה.

חיקויים
-------

 פסלם של ספייבל (בצד שמאל) והורבינק (ימין) הנמצא בעיר פלזן
דמותו של הורבינק נלקחה מצ'כוסלובקיה על ידי ברית המועצות. הורבינק השתתף בקומיקס הרוסי **מורזילקה**, ואף נעשו עליו כמה וכמה סרטי אנימציה. בכללי, איש בברית המועצות לא ידע על סיפורו האמיתי של הורבינק.

קישורים חיצוניים
----------------

ויקישיתוף מדיה וקבצים בנושא **ספייבל והורבינק** בוויקישיתוף
* אתר התיאטרון (באנגלית)
* הפרסומת לסקודה ביוטיוב (בגרמנית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 00161ff0-de9d-434f-8fec-74040facdddd
* NKC: ph281875

 |
אין תמונה חופשיתאין תמונה חופשית
**רוני אלוני** (נולד בדצמבר 1944) הוא ביולוג ישראלי, פרופסור אמריטוס במחלקה לביולוגיה מולקולארית ואקולוגיה של צמחים, בפקולטה למדעי החיים, באוניברסיטת תל אביב.

ביוגרפיה
--------

בשנת 1969 סיים תואר שני בבוטניקה באוניברסיטה העברית בירושלים בהנחייתו של פרופ' גדעון אורשן. בשנת 1974 סיים לימודי דוקטורט בביולוגיה באוניברסיטה העברית בהנחייתם של פרופ' אברהם פאהן וד"ר צבי זקס. בהמשך סיים פוסט-דוקטורט באוניברסיטת פרינסטון. היה חבר סגל בפקולטה לביולוגיה בטכניון ובאוניברסיטת ווטרלו בקנדה. בשנת 1992 התמנה לפרופסור מן המניין באוניברסיטת תל אביב. בשנת 1991 התמנה לעמית באקדמיה הבינלאומית למדעי העץ. בשנת 2005 נבחר כעמית לאקדמיה לאופולדינה, האקדמיה הלאומית של גרמניה. במהלך שנות עבודתו היה פרופסור אורח באוניברסיטת הרווארד, באוניברסיטת קליפורניה, ברקלי, ובמוסדות אקדמיים נוספים. בין השנים 1996–1998 היה נשיא החברה הישראלית לבוטניקה.

מחקרו של אלוני מתמקד בהבנת המנגנון ההורמונלי המעורר ומווסת הבחנה בצמחים וסקולריים, תוך התמקדות בשיפור ייצור הסיבים הצמחיים ואיכות היווצרות העץ בעצי יער. במחקרו עוסק אלוני בשאלות יסוד בתחום הביולוגיה ההורמונלית של צמחים: ייצור הורמונים, דרכי הובלתו ומנגנונים הורמונליים השולטים על ההבחנה של סוגי תאים שונים בעצה ובשיפה של רקמות מאורגנות, גידולים ועפצים. אלוני פרסם עשרות מאמרים בכתבי עת מובילים בתחום עבודתו.

קישורים חיצוניים
----------------

* אתר האינטרנט הרשמי של רוני אלוני, אוניברסיטת תל אביב
* רוני אלוני, דף שער בספרייה הלאומית

הערות שוליים
------------

1. ↑  רוני אלוני, **צומח הגליל התחתון (תזה לתואר שני בהנחיית גדעון אורשן)**, ירושלים: האוניברסיטה העברית, 1969
2. ↑  רוני אלוני, **דיפרנציאציה מאורגנת של רקמות הובלה (עבודה לתואר שלישי בהנחיית פרופ' אברהם פאהן וד"ר צבי זקס)**, ירושלים: האוניברסיטה העברית, 1974

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007304968305171
* VIAF: 297765367
* WorldCat (עם VIAF): 297765367

 |
**ביירון לוול דונלדס** (באנגלית: **Byron Lowell Donalds**; נולד ב-28 באוקטובר 1978) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-19 של מדינת פלורידה.

ביוגרפיה
--------

דונלדס נולד וגדל בברוקלין שבניו יורק. בשנת 1996 סיים לימודיו התיכוניים בתיכון האזורי נזרת' שבשכונה איסט פלטבוש השוכנת בברוקלין. לדונלדס תואר ראשון במימון ובשיווק מאוניברסיטת המדינה של פלורידה.

טרם כניסתו לפוליטיקה של ארצות הברית התמקצע דונלדס בענף השירותים הפיננסיים, הביטוח והבנקאות. בשנת 2012 התמודד לבית הנבחרים של ארצות הברית בבחירות המקדימות במפלגה הרפובליקנית לייצוג מחוז הקונגרס ה-19 בפלורידה. עם זאת, ביום הבחירות המקדימות הובס בידי טריי ראדל. בבחירות 2014 שקל שוב את מועמדותו לבית הנבחרים, ואף על פי שהגיש את הניירת הדרושה אל ועדת הבחירות הפדרלית, דונלדס מעולם לא הכריז באורח רשמי על התמודדותו.

בבחירות 2016 נבחר לראשונה לבית הנבחרים המדינתי של פלורידה. בבית הנבחרים היה חבר בוועדת החינוך ובוועדת הדרכים והאמצעים.

בבחירות 2020 התמודד בפעם השנייה לקונגרס האמריקאי, במטרה להחליף את פרנסיס רוני שפרש מהחיים הפוליטיים. באוגוסט 2020 נשלחו מסרונים בעילום שם לבוחרים במחוז הקונגרס ה-19 בטענה כי דונלדס פורש מהמירוץ לבית הנבחרים האמריקאי. מאוחר יותר הבהיר דונלדס באמצעות ציוץ ברשת החברתית "טוויטר" כי אין הוא פורש, ואפיין את המסרונים כ"לא חוקיים". בנובמבר אותה שנה גבר על סינדי באנייאי, מועמדת המפלגה הדמוקרטית. כהונתו החלה בראשית ינואר 2021, עם התכנסות הקונגרס ה-117 של ארצות הברית.

קישורים חיצוניים
----------------

ויקישיתוף מדיה וקבצים בנושא **ביירון דונלדס** בוויקישיתוף
* אתר האינטרנט הרשמי של פרד קלר לבית הנבחרים האמריקאי (באנגלית)
* ביירון דונלדס באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  Meet Byron Donalds, Republican running in House District 80, באתר Florida Politics - Campaigns & Elections. Lobbying & Government‏, 4 באוגוסט 2016 (באנגלית)
2. ↑  ביירון דונלדס, באתר Ballotpedia (באנגלית)
3. ↑  Fake text claims Byron Donalds dropped out of Congressional race, he calls it illegal, באתר NBC2 News‏, 19 באוגוסט 2020 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* SNAC: w6pp9wx6
* US Congress: D000032

 |
**מלאנג סאר** (בצרפתית: **Malang Sarr**; נולד ב-23 בינואר 1999) הוא כדורגלן צרפתי המשחק בעמדת הבלם במונקו ובנבחרת צרפת עד גיל 21.

קריירת מועדונים
---------------

### ניס

סאר הוא יליד ניס, שהצטרף לקבוצה המקומית של ניס כבר בגיל שש. הוא היה חלק מהאקדמיה של הקבוצה במשך תריסר השנים הבאות עד שערך את הופעת הבכורה שלו במדי הקבוצה הבוגרית במסגרת הליגה הבכירה ב-14 באוגוסט 2016 במשחק נגד סטאד רן, כשהיה בן 17. כבר בהופעת הבכורה שלו הוא כבש את שערו הראשון, כשעשה זאת בנגיחה מכדור חופשי שהוגבה על ידי ז'אן-מיקאל סרי בדקה ה-60 של המשחק. שער זה הפך אותו לשחקן הצעיר השני בתולדות הליגה אשר הבקיע כבר במשחקו הראשון. לאחר המשחק, סאר הקדיש את השער לקורבנות פיגוע הדריסה בניס. ב-7 בנובמבר של אותה השנה, סאר חתם על החוזה המקצועי הראשון שלו עם ניס, כשבאותה העונה הוא רשם למעלה משלושים הופעות במדי הקבוצה, שסיימה במקום השלישי.

ב-10 באוגוסט 2019, במחזור הפתיחה של עונת 20–2019, סאר רשם את הופעתו המאה במדי ניס בכל המסגרות, כשאותו משחק הסתיים בניצחון קבוצתו 1–2 על חשבונה של אמיין. החוזה שלה הסתיים ב-30 ביוני 2020 והוא הפך לאחר מכן לשחקן חופשי.

### צ'לסי

ב-27 באוגוסט 2020, צ'לסי הודיעה על החתמתו של סאר בחוזה לחמש שנים, כשאת העונה הראשונה שלו בקבוצה הוא ישחק כמושאל, וב-6 באוקטובר הושאל לפורטו.

קריירה בינלאומית
----------------

סאר ייצג את הנבחרת הצרפתית במגוון גילאים של נבחרות הנוער שלה, כשבספטמבר 2016, הוא נמנה לקפטן הנבחרת עד גיל 18 לקראת טורניר לימוז'. כעבור שנתיים, הוא אישר שהתאחדות הכדורגל הסנגלית ניגשה אליו על מנת לשכנע אותו לייצג את הנבחרת הסנגלית. לעומת זאת, הוא סירב והודיע שהוא בוחר להמשיך לייצג את צרפת.

חיים אישיים
-----------

סאר הוא ממוצא סנגלי עקב הגירתם של הוריו מצרפת לפני לידתו.

קישורים חיצוניים
----------------

ויקישיתוף מדיה וקבצים בנושא **מלאנג סאר** בוויקישיתוף
* מלאנג סאר, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  מלאנג סאר כבר עם מאה הופעות במדי ניס
2. ↑  מלאנג סאר הצטרף לצ'לסי
3. ↑  אלבן לפונט ומלאנג סאר בסגל הנבחרת לטורניר לימוז' (בצרפתית)
4. ↑  סנגל: אליו סיסה יצר קשר עם מלאנג סאר מניס (בצרפתית)
**דגל המדינה האסלאמית** או בשמו הקודם "**דאעש**" (ראשי תיבות בערבית של "א-**ד**ולה אל-**א**סלאמיה פי אל**ע**יראק וא-**ש**אם" - "המדינה האסלאמית בעיראק וסוריה") הוא הדגל של ארגון הטרור האסלאמי סוני הקורא לג'יהאד, שהשתלט על שטחים נרחבים בעיראק ובסוריה והכריז על הקמת ח'ליפות אסלאמית. דגל דומה, אם כי ביחס גובה/רוחב אחר ובעיצוב קצת שונה לכתב, משמש גם כמה זרועות של אל-קאעידה, ביניהן ארגון "א-שבאב" הסומלי, אל-קאעידה בחצי האי ערב ואל-קאעידה במגרב האסלאמי.

תיאור
-----

הדגל הוא בצבע שחור ובכיתוב ערבי בצבע לבן מופיע בו הפתיח של השהאדה (העדות) - הכרזת האמונה האסלאמית: לַא אִלַהַ אִלַּא אַללָּה (**لَا إِلٰهَ إِلَّا الله** - "אין אלוה אלא אללה"). החלק השני של השהאדה מופיע בתוך עיגול לא מדויק בעל רקע לבן ובסדר מילים הפוך, כך שיש לקוראו מהסוף להתחלה: אללה רסול מוחמד (الله رَسُولُ مُحَمَّدٌ - "אללה שליח מוחמד"). סדר זה נועד להדגיש את עליונות האל.

הדגל והמוטיבים השונים שבו מצביעים על האידאולוגיה הסלפית-והבית הקיצונית של הארגון אשר מבקש לחזור לאסלאם הראשוני כפי שהוא מפרש אותו. כך למשל, לצבע השחור שבדגל, שאומץ על ידי תנועות ג'יהאד סלפי נוספות כגון אל-קאעידה וג'בהת א-נוצרה, יש מקורות החוזרים לראשית האסלאם, אז, לפי מסורות אסלאמיות, השתמש מוחמד בדגל השחור במהלך מלחמותיו. הצבע השחור מסמל גם אמונות משיחיות המבוססות על חדית' לפיו דגלו של המהדי, המשיח, יהיה שחור, ובכך מעניק נופך משיחי לארגון. גם הגופן שבו כתובה השהאדה, בכתב יד פשוט, מצביע על חזרה לשורשים אסלאמיים, בשונה למשל מהכתב הקליגרפי שבו כתובה השהאדה בדגל ערב הסעודית או בדגל חמאס.

לעיגול בתחתית הדגל רקע לבן כאמור. עיגול זה מזוהה כ"חותם הנביא", אשר לתפיסת חברי הארגון שימש את מוחמד לצורך חתימה על מכתביו במהלך ימיו הראשונים של האסלאם.

קישורים חיצוניים
----------------

ויקישיתוף מדיה וקבצים בנושא **דגל המדינה האסלאמית** בוויקישיתוף
* Ilene Prusher, "What the ISIS Flag Says About the Militant Group", Time, Sept. 9, 2014
* Sam Prince, "Islamic State Flag Meaning: 5 Fast Facts You Need to Know", Heavy.com, August 8, 2014

הערות שוליים
------------

| עיינו גם בפורטל: |
| --- |
|  | **פורטל דגלים וסמלים** |

1. ↑  הטענה מופיעה למשל במסמך העוסק בדגל שפורסם על ידי הארגון, על פי ארגון "SITE" אשר תיעד פעילות מקוונת של ארגוני טרור
2. ↑  אם כי הוא לא הצבע היחיד שמופיע במסורות האסלאמיות. ראו בהרחבה - David Alexander, "THE BLACK FLAG OF THE ‘ABBASIDS", **Gladius** XX (2000), pp. 221-238
3. ↑  David Alexander, "THE BLACK FLAG OF THE ‘ABBASIDS", **Gladius** XX (2000), p. 226
4. 1 2  Ilene Prusher, What the ISIS Flag Says About the Militant Group, Time, Sept. 9, 2014
5. ↑  ריאיון רדיו עם פרופ' ג'ונת'ן בלום, מרצה לאמנות אסלאמית בבוסטון קולג'

| דגלי מדינות ערב |
| --- |
|  | דגל הליגה הערבית |  |
| דגלי המדינות | איחוד האמירויות הערביות • אלג'יריה • בחריין • ירדן • כווית • לבנון • לוב • מאוריטניה • מצרים • מרוקו • סודאן • סוריה • עומאן • עיראק • ערב הסעודית • קומרו • קטר • תוניסיה • תימן |
| ישויות מדיניות | רפובליקת סהרה הערבית הדמוקרטית • הרשות הפלסטינית • סומלילנד |
**ניל פטריק דאן** (באנגלית: **Neal Patrick Dunn**; נולד ב-16 בפברואר 1953) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השני של מדינת פלורידה, מאז 2017.

ביוגרפיה
--------

דאן נולד בבוסטון, הגדולה שבערי מסצ'וסטס, בפברואר 1953. באוניברסיטת וושינגטון ולי הוא השלים לימודי תואר ראשון במדעי המחשב, ולאחר מכן למד באוניברסיטת ג'ורג' וושינגטון דוקטורט ברפואה. הוא סיים את ההתמחות הרפואית שלו במרכז הרפואי הצבאי ע"ש וולטר ריד. במשך 11 שנה שירת בצבא ארצות הברית, ובתום שירותו הפעיל הגיע לדרגת מייג'ור. לאחר מכן התיישב בעיר פנמה סיטי שבפלורידה, שם סייע להקים את המרכז האורולוגי של העיר.

באוגוסט 2015, לקראת בחירות 2016, הכריז דאן על התמודדותו אל בית הנבחרים של ארצות הברית במחוז הקונגרס השני של פלורידה. נציגת המחוז המכהנת, גוון גרהאם הדמוקרטית, בחרה לפרוש מהקונגרס לאחר שהמחוז נעשה רפובליקני באופן משמעותי. דאן זכה במועמדות המפלגה הרפובליקנית, וביום הבחירות הכלליות גבר על וולטר דרטלנד. בבחירות 2018 ובבחירות 2020 נבחר מחדש.

עם התכנסות הקונגרס ה-115 של ארצות הברית, דאן הושבע לתפקידו בבית הנבחרים. הוא תומך בביטול חוק הגנת החולה וטיפול בר השגה ובאי-מימון למחלקת החינוך של ארצות הברית, וב-13 בדצמבר 2017 נמנה עם 107 הרפובליקנים שחתמו על מכתב ליושב ראש רשות התקשורת הפדרלית אג'יט פאי ובו הביעו תמיכה בכוונותיו לבטל הגנות על נייטרליות הרשת בניגוד לדעת חברי הרשות. כמו כן, דאן קיבל 18,500 דולר אמריקני מתעשיית הטלקום לפני שהצביע בעד ביטול הכלל. ב-9 באפריל 2020, בראשית מגפת הקורונה בארצות הברית, אובחן דאן חיובי למחלת נגיף קורונה 2019.

בדצמבר 2020 נמנה דאן בין 126 חברי בית הנבחרים מהמפלגה הרפובליקנית שחתמו על מכתב ידידי בית המשפט לשם הבעת תמיכה בתיק "טקסס נגד פנסילבניה", תובענה ייצוגית שהוגשה לבית המשפט העליון של ארצות הברית בניסיון לערער על תוצאות הבחירות לנשיאות ארצות הברית 2020 במספר מדינות מתנדנדות, בהן ג'ו ביידן ניצח את הנשיא המכהן דונלד טראמפ. בית המשפט העליון מיאן לדון בתיק על סמך שלטקסס אין זכות עמידה לערער על תוצאות בחירות במדינה אחרת, על סמך פרק 3 לחוקת ארצות הברית.

קישורים חיצוניים
----------------

ויקישיתוף מדיה וקבצים בנושא **ניל דאן** בוויקישיתוף
* אתר האינטרנט הרשמי של ניל דאן בבית הנבחרים האמריקאי (באנגלית)
* ניל דאן, ברשת החברתית פייסבוק

* ניל דאן, ברשת החברתית אקס (טוויטר)

* ניל דאן, ברשת החברתית LinkedIn

* ניל דאן, סרטונים בערוץ היוטיוב
* ניל דאן באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
2. ↑  Panama City surgeon Dunn announces run for Congress, באתר Tallahassee Democrat‏, 10 באוגוסט 2015 (באנגלית)
3. ↑  קיילי רוג'רס, Here's a List of the Members of Congress Who Just Told Ajit Pai to Repeal Net Neutrality, באתר Motherboard‏, 14 בדצמבר 2017 (באנגלית)
4. ↑  North Florida Congressman Positive For COVID-19, באתר WGCU‏, 10 באפריל 2020 (באנגלית)
5. ↑  מייקל ר. בלוד וניקולס ריקרדי, Biden officially secures enough electors to become president, באתר AP‏, 5 בדצמבר 2020 (באנגלית)
6. ↑  הניו יורק טיימס, ביהמ"ש העליון בארה"ב דחה את התביעה של טקסס נגד תוצאות הבחירות, באתר הארץ, 12 בדצמבר 2020

|  |  |
| --- | --- |
| בקרת זהויות עריכת הנתון בוויקינתונים | 
* SNAC: w6g26s87
* US Congress: D000628

 |